CELEX: 32021R0048
Language: da
Date: 2021-01-22 00:00:00
Title: Rådets forordning (EU) 2021/48 af 22. januar 2021 om ændring af forordning (EF) nr. 147/2003 om visse restriktive foranstaltninger over for Somalia

25.1.2021   
               
               
                  DA
               
               
                  Den Europæiske Unions Tidende
               
               
                  L 23/1
               
            
         RÅDETS FORORDNING (EU) 2021/48
         af 22. januar 2021
         om ændring af forordning (EF) nr. 147/2003 om visse restriktive foranstaltninger over for Somalia
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 215,
         under henvisning til Rådets afgørelse 2010/231/FUSP af 26. april 2010 om restriktive foranstaltninger over for Somalia og om ophævelse af fælles holdning 2009/138/FUSP (1),
         under henvisning til fælles forslag fra Unionens højtstående repræsentant for udenrigsanliggender og sikkerhedspolitik og Europa-Kommissionen, og
         ud fra følgende betragtninger:
         
                     (1)
                  
                  
                     Rådets forordning (EF) nr. 147/2003 (2) om visse restriktive foranstaltninger over for Somalia begrænser levering af finansieringsmidler, finansiel bistand og teknisk bistand i forbindelse med militæraktiviteter i forbindelse med varer og teknologi, der er opført på Den Europæiske Unions fælles liste over militært udstyr (3), til personer, enheder eller organer i Somalia. Den begrænser også levering til Somalia af varer, der kan bidrage til fremstilling af improviserede eksplosive anordninger (»IED'er«).
                  
               
                     (2)
                  
                  
                     Den 12. november 2020 vedtog De Forenede Nationers Sikkerhedsråd resolution 2551 (2020). Resolutionen ændrer bl.a. undtagelserne fra våbenembargoen for så vidt angår visse våbenleverancer og de(n) dertil knyttede finansieringsmidler, finansielle bistand og tekniske bistand til somaliske sikkerhedsstyrker og udvider listen over kontrollerede varer, der kan bidrage til fremstilling af IED'er.
                  
               
                     (3)
                  
                  
                     Den 22. januar 2021 vedtog Rådet afgørelse (FUSP) 2021/48 (4) om ændring af afgørelse 2010/231/FUSP i overensstemmelse med FN's sikkerhedsråds resolution 2551 (2020).
                  
               
                     (4)
                  
                  
                     Visse af disse ændringer hører under traktatens anvendelsesområde, og det er derfor nødvendigt at indføre bestemmelser på EU-plan for at gennemføre dem, navnlig for at sikre, at alle medlemsstaterne anvender dem på samme måde.
                  
               
                     (5)
                  
                  
                     Forordning (EF) nr. 147/2003 bør derfor ændres i overensstemmelse hermed —
                  
               VEDTAGET DENNE FORORDNING:
         
            Artikel 1
            I forordning (EF) nr. 147/2003 foretages følgende ændringer:
            
                        1)
                     
                     
                        Artikel 1 affattes således:
                        
                           »Artikel 1
                           
                              1.   Det er forbudt:
                              
                                          a)
                                       
                                       
                                          direkte eller indirekte at levere finansieringsmidler eller finansiel bistand i forbindelse med militæraktiviteter i forbindelse med salg, levering, overførsel eller eksport af varer og teknologi, der er opført på Den Europæiske Unions fælles liste over militært udstyr (*), til personer, enheder eller organer i Somalia
                                       
                                    
                                          b)
                                       
                                       
                                          at levere teknisk bistand i forbindelse med militæraktiviteter i forbindelse med varer og teknologi, der er opført på Den Europæiske Unions fælles liste over militært udstyr, til personer, enheder eller organer i Somalia.
                                       
                                    
                        
                        
                           (*)  EUT C 98 af 15.3.2018, s. 1.«"
                        
                     
                  
                        2)
                     
                     
                        Følgende artikel indsættes:
                        
                           »Artikel 1a
                           I denne forordning forstås ved:
                           
                                       a)
                                    
                                    
                                       »teknisk bistand«: enhver form for teknisk støtte i forbindelse med reparation, udvikling, fremstilling, samling, prøvning, vedligeholdelse eller anden teknisk ydelse, idet bistanden kan ydes i form af instruktion, rådgivning, oplæring, overførsel af driftskendskab eller konsulentservice, herunder også mundtlig bistand
                                    
                                 
                                       b)
                                    
                                    
                                       »finansieringsmidler eller finansiel bistand«: enhver foranstaltning, uanset de konkret valgte midler, hvorved den pågældende person, enhed eller organ betinget eller ubetinget udbetaler eller forpligter sig til at udbetale egne midler eller økonomiske ressourcer, herunder, men ikke begrænset til, tilskud, lån, garantier, kautioner, obligationer, remburser, leverandørkreditter, køberkreditter, import- eller eksportforskud og alle former for forsikring og genforsikring, herunder eksportkreditforsikring. Betaling samt vilkår og betingelser for betaling af den aftalte pris for en vare eller en tjenesteydelse, der foretages i overensstemmelse med normal forretningspraksis, udgør ikke finansiering eller finansiel bistand
                                    
                                 
                                       c)
                                    
                                    
                                       »sanktionskomité«: den komité, der er nedsat under FN's Sikkerhedsråd i henhold til punkt 11 i UNSCR 751 (1992)
                                    
                                 
                                       d)
                                    
                                    
                                       »Unionens område«: de af medlemsstaternes områder, hvor traktaten om Den Europæiske Unions funktionsmåde finder anvendelse, på de betingelser, der er fastsat i nævnte traktat, herunder deres luftrum.«
                                    
                                 
                     
                  
                        3)
                     
                     
                        Artikel 2a affattes således:
                        
                           »Artikel 2a
                           Uanset artikel 1 kan den kompetente myndighed i den medlemsstat, hvor tjenesteyderen er etableret, jf. webstederne i bilag I, tillade:
                           
                                       a)
                                    
                                    
                                       levering af finansieringsmidler, finansiel bistand eller teknisk bistand i forbindelse med militæraktiviteter i forbindelse med varer og teknologi, der er opført på Den Europæiske Unions fælles liste over militært udstyr, hvis den pågældende kompetente myndighed har fastslået, at sådan finansiering, finansiel bistand eller teknisk bistand udelukkende er bestemt til udvikling af Somalias nationale sikkerhedsstyrker for at skabe sikkerhed for det somaliske folk
                                    
                                 
                                       b)
                                    
                                    
                                       levering af finansieringsmidler, finansiel bistand eller teknisk bistand i forbindelse med militæraktiviteter i forbindelse med varer og teknologi, der er opført på Den Europæiske Unions fælles liste over militært udstyr, hvis alle følgende betingelser er opfyldt:
                                       
                                                   i)
                                                
                                                
                                                   den pågældende kompetente myndighed har fastslået, at sådan(ne) finansieringsmidler, finansiel bistand eller teknisk bistand udelukkende er bestemt til udvikling af de institutioner i sikkerhedssektoren, der ikke hører under Somalias føderale regering, for at skabe sikkerhed for det somaliske folk
                                                
                                             
                                                   ii)
                                                
                                                
                                                   sanktionskomitéen har ikke truffet en negativ afgørelse senest fem arbejdsdage efter at have modtaget en meddelelse fra den medlemsstat, der yder sådan finansiering, finansiel bistand eller teknisk bistand, om ydelse af sådan finansiering, finansiel bistand eller teknisk bistand
                                                
                                             
                                                   iii)
                                                
                                                
                                                   Somalias føderale regering er blevet underrettet samtidig mindst fem arbejdsdage forinden, jf. UNSCR 2551 (2020).«
                                                
                                             
                                 
                     
                  
                        4)
                     
                     
                        Artikel 3, stk. 1, affattes således:
                        
                                    »1.
                                 
                                 
                                    Artikel 1 finder ikke anvendelse på:
                                    
                                                a)
                                             
                                             
                                                levering af finansieringsmidler eller finansiel bistand til salg, levering, overførsel eller eksport af ikkedødbringende militærudstyr, som udelukkende er bestemt til humanitær brug eller beskyttelsesbrug
                                             
                                          
                                                b)
                                             
                                             
                                                levering af teknisk bistand i forbindelse med sådant ikkedødbringende udstyr, forudsat at den leverende medlemsstat eller internationale, regionale eller subregionale organisation forinden har underrettet sanktionskomitéen om de pågældende aktiviteter
                                             
                                          
                                                c)
                                             
                                             
                                                levering af finansieringsmidler, finansiel bistand eller teknisk bistand i forbindelse med militæraktiviteter i forbindelse med varer og teknologi, der er opført på Den Europæiske Unions fælles liste over militært udstyr, og som udelukkende er bestemt til støtte eller brug for FN-personel, herunder De Forenede Nationers bistandsmission i Somalia (UNSOM), Den Afrikanske Unions mission i Somalia (AMISOM), AMISOM's strategiske partnere, der udelukkende opererer under Den Afrikanske Unions seneste strategiske operationskoncept og i samarbejde og koordinering med AMISOM og Den Europæiske Unions uddannelsesmission (EUTM) i Somalia, eller
                                             
                                          
                                                d)
                                             
                                             
                                                levering af finansieringsmidler, finansiel bistand eller teknisk bistand til salg, levering, overførsel eller eksport af varer og teknologi, der er opført på Den Europæiske Unions fælles liste over militært udstyr, der udelukkende er bestemt til brug for lande eller internationale, regionale og subregionale organisationer, der træffer foranstaltninger til at bekæmpe sørøveri og væbnede røverier ud for Somalias kyst, efter anmodning fra Somalias føderale regering, som har underrettet FN's generalsekretær herom, og forudsat at de foranstaltninger, der iværksættes, er i overensstemmelse med gældende humanitær folkeret og international menneskerettighedslovgivning.«
                                             
                                          
                              
                  
                        5)
                     
                     
                        Bilag III ændres som anført i bilaget til denne forordning.
                     
                  
         
            Artikel 2
            Denne forordning træder i kraft dagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 22. januar 2021.
            
               
                  På Rådets vegne
               
               A.P. ZACARIAS
               
                  Formand
               
            
         
         
            (1)  EUT L 105 af 27.4.2010, s. 17.
         
            (2)  Rådets forordning (EF) nr. 147/2003 af 27. januar 2003 om visse restriktive foranstaltninger over for Somalia (EFT L 24 af 29.1.2003, s. 2).
         
            (3)  EUT C 98 af 15.3.2018, s. 1.
         
            (4)  Se side 1 i denne EUT.
      
      
         
            BILAG
            Bilag III, punkt 3, affattes således:
            
                        »3.
                     
                     
                        Eksplosive materialer som følger og blandinger, der indeholder et eller flere af disse:
                        
                                    Substansens navn
                                 
                                 
                                    Navn og registernummer i Chemical Abstracts Service (CAS RN)
                                 
                                 
                                    Kode i den kombinerede nomenklatur (KN-kode) (1)
                                    
                                 
                              
                                    Ammoniumnitrat-brændselsolie (ANFO)
                                 
                                 
                                    6484-52-2 (ammoniumnitrat)
                                 
                                 
                                    3102 30 90 
                                    3102 40 
                                 
                              
                                    Nitrocellulose (indeholdende mere end 12,5 % nitrogen w/w)
                                 
                                 
                                    9004-70-0
                                 
                                 
                                    ex 3912 20 
                                 
                              
                                    Nitroglycerin (undtagen når den er emballeret/tilberedt i individuelle medicinske doser), medmindre det er blandet eller blandet med det »energimateriale«, der er nævnt i ML8.a, eller pulveriserede metaller, der er nævnt i ML8.c i EU's fælles liste over militært udstyr
                                 
                                 
                                    55-63-0
                                 
                                 
                                    ex 2920 90 70 
                                 
                              
                                    Nitroglycol
                                 
                                 
                                    628-96-6
                                 
                                 
                                    ex 2920 90 70 
                                 
                              
                                    Pentaerythritoltetranitrat (PETN)
                                 
                                 
                                    78-11-5
                                 
                                 
                                    ex 2920 90 70 
                                 
                              
                                    Picrylchlorid
                                 
                                 
                                    88-88-0
                                 
                                 
                                    ex 2904 99 00 
                                 
                              
                                    2,4,6-Trinitrotoluen (TNT)
                                 
                                 
                                    118-96-7
                                 
                                 
                                    2904 20 00 
                                 
                              
                  
               (1)  Koderne i nomenklaturen er taget fra den kombinerede nomenklatur som defineret i artikel 1, stk. 2, i Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (EFT L 256 af 7.9.1987, s. 1) og som anført i bilag I dertil, som gælder på tidspunktet for nærværende forordnings offentliggørelse og med de fornødne ændringer som ændret ved senere lovgivning.«